kardosdrur/scandi-wiki huggingface dataset:
Eleonora Rossi Drago

Eleonora Rossi Drago (pigenavn Palmira Omiccioli; (23. september 1925 – 2. december 2007) var en italiensk filmskuespillerinde. Hun blev født i Quinto al Mare, Genoa, Italien. Hun spillede hovedrollen i Michelangelo Antonionis Le amiche. Hun arbejdede med Pietro Germi i Un maledetto imbroglio. For hendes skuespil i Valerio Zurlinis Estate violenta vandt hun i 1960 prisen som bedste skuespillerinde ved Mar del Plata Film Festival og en Silver Ribbon. Hun døde i Palermo, Italien.

Filmografi 
 1949 – I pirati di Capri
 1949 – Altura
 1950 – Due sorelle amano
 1950 – Persiane chiuse
 1951 – Tre storie proibite
 1951 – L'ultima sentenza
 1952 – La fiammata
 1952 – Sensualità
 1952 – I sette dell'Orsa maggiore
 1952 – Verginità
 1953 – Schiavitù
 1953 – La tratta delle bianche
 1953 – Vestire gli ignudi
 1954 – Il caso Maurizius
 1954 – Destini di donne
 1955 – Le amiche
 1955 – Donne sole
 1955 – Il prezzo della gloria
 1956 – Kean: genio e sregolatezza
 1957 – Tutti possono uccidermi
 1957 – Suor Letizia - Il più grande amore
 1958 – La strada lunga un anno
 1958 – Agli ordini del re
 1959 – L'estate violenta
 1959 – Un maledetto imbroglio
 1959 – Dagli Appennini alle Ande (i en episode)
 1959 – La grana
 1959 – Vacanze d'inverno
 1960 – La mano rosa
 1960 – Sotto dieci bandiere
 1960 – David e Golia
 1960 – L'impiegato
 1960 – La garçonnière
 1960 – Schlußakkord
 1961 – Caccia all'uomo
 1962 – I dongiovanni della Costa Azzurra
 1962 – Ipnosi
 1962 – Tiro al piccione
 1962 – Anima nera
 1962 – Il terrore di notte
 1962 – L'amore a vent'anni
 1962 – Rosmunda e Alboino
 1963 – Tempesta su Ceylon
 1964 – Il disco volante
 1964 – L'idea fissa (i en episode)
 1964 – Amore facile (i en episode)
 1964 – Se permettete parliamo di donne
 1964 – La Cittadella (ministerie tv)
 1964 – Il treno del sabato
 1965 – Assassinio made in Italy - Il segreto del vestito rosso
 1965 – La capanna dello zio Tom
 1965 – Il delitto di Anna Sandoval
 1965 – Io uccido, tu uccidi (i en episode)
 1965 – Su e giù (i en episode)
 1966 – La Bibbia
 1966 – Mano di velluto
 1968 – L'età del malessere
 1968 – El Último sábado
 1969 – D'Artagnan (miniserie tv)
 1969 – Camille 2000
 1969 – Gli angeli del 2000
 1970 – Nelle pieghe della carne
 1970 – Il dio chiamato Dorian

Eksterne henvisningers 
 

Skuespillere fra Italien
Knipsand

Knipsand (på dansk også Knibsand, på tysk Kniepsand og på nordfrisisk a Kniip) er en op til 1,5 kilometer bred og 15 kilomter lang sandbanke vest for den nordfrisiske ø Amrum. Sandbanken har et samlet areal på cirka 10 km². Knipsandet blev som regel ikke oversvømmet ved højvande og kaldes derfor for et højsand.

Sandbankens navn er afledt af det amrumfrisiske ord kniap for knibe. Sandet blev første gang nævnt på et søkort fra 1585 som Ameren bor (altså som Amrum barriere). Nordvest for sandet strækker sig prilen Fartrap Dyb og sandbankerne Teknob, Hørnum Sand og Holtknobs.

Indtil 1960'erne var Knipsandet endnu adskilt fra øen gennem en mindre pril. Indtil 1940 befandt sig nord for Nordtorp den såkaldte kniphavn, hvorfra færgen til Hørnum på Sild afgik. Havnen blev på grund af tilsandingen flere gange flyttet mod nord, indtil den helt blev lukket. Nu ligger sandbanken direkte foran øens vestkyst og går umiddelbart over til øens sandklitter. Sandbanken fungerer her som naturlig beskyttelse mod stormfloder og leverer større mængder sand for opbygning af klitbælterne. I løbet af de kommende århundreder ventes, at sandbanken vandrer videre til Amrum Odde på øens nordlige spids. Største del af Knipsand fungerer i dag som badestrand. En del af arealet tjener også som yngleområde for en række vadefugle.

Eksterne henvisninger 

Amrum
Nordfrisiske Øer
Højsande
Vitdyn

Vitdyn (dansk), Wittdün auf Amrum (tysk) eller Witjdün üüb Oomram (nordfrisisk) er en landsby og kommune i den sydøstlige del af øen Amrum i Nordfrisland i det vestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Før-Amrum kommunefællesskab (Amt Föhr-Amrum). I kirkelig henseende ligger byen i Sankt Clemens Sogn (Amrum Sogn). Sognet lå i Før Vesterherred (Ribe Amt), da området tilhørte Danmark.

Vitdyn er en af i alt tre kommuner på øen.

Geografi 
Vitdyn (Hvidklit) er beliggende på øens sydøstlige odde i et udstrakt klitlandskab. I 1800-tallet strakte sig odden endnu flere end 150 meter længere mod øst mod Nørreaaen, indtil store dele af odden blev revet i havet under en orkanflod i 1911. I årene 1919 - 1921 blev byen på tre sider omgivet af et bastant murværk, der nu beskytter byen mod at blive undermineret af havstrømme. Der findes en gåsti (Vandelbane) ved muren, der fører fra havnen i nord til stranden i syd (Knipsand med dens lille bevoksede odde Kniphage) og hvorfra der er god udsigt over til naboøen Før og halligerne. 

I klitterne vest for byen ligger den cirka 5 ha store Wriakhörn-sø. Søen opstod i årene efter anden verdenskrig som følge af klitdannelser ved Wriakhörn (amrumfrisisk for et forvildet hjørne, altså på dansk Vildhjørne) på Amrums sydkyst. Klitterne skabte efterhånden en større landtunge, som omsluttede et lille vandareal med siv og rør. I 1977 blev forbindelsen til havet helt lukket, hvorefter søen blev fersk (sml. opståelen af Filsø). Søen er nu 5 ha stor og har en dybde på 2,20 m. Grundvandstilstrømning sikrer stabilitet i form af tilstrækkelig vanddybde.

Lidt længere mod vest findes Amrum Fyr.

Historie 
Byen opstod i 1890 på klitterne på øens sydøstlige odde som ferieby for at holde turismen væk fra de lokale landsbymiljøer på resten af øen. Amringerne frygtede, at den begyndende masseturisme ellers ville ødelægge øens frisiske kultur. Byen udviklede sig hurtigt til en turistmagnet. I 1903 fik byen et lille kapel i øgaden. I 2005 blev der registreret 374.000 overnatninger. Vitdyn er i dag øens hovedby med indkøbscentre, læger, en saltvandssvømmehal og øens eneste færgeleje.

Stednavnet er afledt af det nordfrisiske witj dün for hvide klit. Det blev på dansk til Vitdyn og på tysk til Wittdün. 

Den nuværende kommune blev dannet i oktober 1912. Før var byen en del af Amrums forhenværende ø-kommune.

Billeder

Eksterne henvisninger 

 Vitdyn

Noter 

Amrum
Byer i Kreis Nordfriesland
Kommuner i Slesvig-Holsten
Byer i Slesvig-Holsten
Rawa

Rawa (tidligere navn Roździanka) er en mindre flod med en længde på 19,6 km i Schlesien i Polen. Den er den største sideflod til Brynica fra højre, som igen er en sideflod til Przemsza, som igen er en sideflod til Wisła. Floden har sit udspring i Ruda Śląska og løber gennem byerne Świętochłowice, Chorzów og Katowice. Til slut møder den Brynica i Sosnowiec kun nogle hundrede meter før denne løber sammen med Czarna Przemsza. 

Det meste af Rawa er kanaliseret og den fungerer hovedsagelig som en undergrunds kloakledning. Arbejde med at føre floden tilbage til den oprindelige form er påbegyndt.

Historie 

Floden blev først nævnt i skriftlige kilder i 1737 som Róździanka – fra en gammel landsby kaldt Roździeń, som i dag er en del af bydelen Szopienice i Katowice.

Der blev lagt planer om at kontrollere floden sent i 1800-tallet, men starten af 1. verdenskrig udsatte de tyske styremagters planer. Efter krigen blev tyskernes planer udført af Den anden polske republik sent i 1920'erne og et kloakanlæg blev bygget. Floden blev videre reguleret fra sent i 1970'erne til tidligt i 1990'erne. Hovedårsagen til reguleringen var faren for oversvømmelse på grund af gravedrift under området som gjorde at bakkeniveauet sank. 

Floden er kendt for være særdeles forurenet. I 1875 skal floden have været krystalklar, men industrialiseringen af Schlesien førte til så meget forurening at alle fisk forsvandt i 1893. Industri- og byvæksten fortsatte udover 1900-tallet og dette kombineret med lille tanke om miljøet førte til endnu dårligere vandkvalitet. I 1992 blev det hævdet at da floden rendt ud fra Katowice indeholdte den kun 14 % vand . I dag bliver den øvre del af floden regnet som et kloaksystem og der er planer om at føre hele floden gennem et vandrensningsanlæg. I 1990'erne blev der lagt planer om at forbedre vandforholdene og genoprette økologien i floden. Indtil videre er der bygget nye renseanlæg og det er ventet at vandet skal have blevet kraftigt forbedret i 2010.

Eksterne henvisninger

Referencer 

Floder i Polen
Rasmus Wejnold Jørgensen

Rasmus Wejnold Jørgensen (født 23. januar 1989) er en dansk atlet (stangspringer). Han var medlem af Københavns IF til 2007 nu i Sparta. Af Dansk Atletik Forbund udnævnt til "Årets mandlige ungdomsudøver 2006". Nummer to ved DM i stangspring; 2005, 2006 og 2007. Vandt DM inde 2007 og er dermed en af de yngste mandlige danske atletik mestre gennem tiderne. Han satte med 5,20 meter i Potsdam 7. juni 2008 og i Bydgoszcz 13 juli 2008 dansk junior rekord. Han satte dansk U23-rekord ved EM i Barcelona 2010 med 5,50.

Internationale ungdomsmesterskaber 
 2006 Junior VM stangspring nummer 26 med 4,80
 2005 Ungdoms-OL stangspring nummer 7 med 4,50
 2005 U20-NM stangspring nummer 5 med 4,51

Bedste resultat 
 Stangspring: 5,50 meter i Barcelona 2010 (Dansk U23-Rekord) 
 Stangspring – indendørs: 5,43 meter i Clermont-Aubiere Frankrig 7 mars 2010

 100 meter: 11,09 (-1,1) Hvidovre Stadion 14. september 2008 
 Længdespring: 6,37 (-0,3) Skive Stadion 23. august 2008

Ekstern henvisning 
 Statletik-profil
 

Stangspringere fra Danmark
Atleter fra Københavns IF
Atleter fra Sparta Atletik
Mirko Vučinić

Mirko Vučinić (født 1. oktober 1983 i Nikšić, Jugoslavien) er en montenegrinsk tidligere fodboldspiller. Han var desuden anfører på Montenegros landshold og er syv gange kåret til årets fodboldspiller i Montenegro.

Vučinić skiftede fra Lecce til AS Roma i sæsonen 2006/2007, men han fik først rigtigt sit gennembrud i sæsonen (2007/2008). Vučinić fik især meget spilletid i denne sæson, fordi Roma-ikonet Francesco Totti var skadesplaget. Han vandt Coppa Italia to gange med AS Roma (06/07 og 07/08) og den italienske supercup en gang (2007).

I 2011, den 1. august, skiftede Vučinić fra AS Roma til Juventus F.C. for 15 mio € og skrev under på en fire-årig kontrakt. Han spillede tre sæsoner for Juventus og vandt alle tre sæsoner det italienske mesterskab med klubben. I sommeren 2014 skiftede Vučinić til Al-Jazira for 6,3 mio €.

Han er 186 cm høj og vejer ca. 76 kg. Hans spillerposition var angriber. Han har i sin professionelle karriere spillet for klubberne Sutjeska Niksic, Lecce, AS Roma, Juventus FC og Al-Jazira.

Han fik sin debut i Serie A den 18. februar 2001 i kampen AS Roma – Lecce.

Noter

Eksterne henvisninger 

Fodboldspillere fra Montenegro
Geometriske Produkt Specifikationer

Geometriske Produkt Specifikationer (GPS), er et internationalt symbolsprog, som har det formål at gøre tolerancesætning og symboler til maskintekniske tegninger entydige.

Ved anvendelse af GPS mindskes risikoen for misforståelser, når tekniske tegninger udveksles mellem konstruktør og producent grundet GPS’s entydighed.

GPS er international standard (ISO) og europæisk standard (CEN) siden 1996

Eksterne henvisningerog kilder 
 Dansk Standard, gør Jeres tegninger entydige
 Til download af Informationshæfte om Geometriske Produkt Specifikationer – GPS 

Datalogi
Produktcertificering
Teknisk information
Teknisk tegning
Standarder
Maskiningeniører
Stairway to Heaven

"Stairway To Heaven" er Led Zeppelins største hit, som udkom på deres 4. album (uden titel). Nummeret siges at indeholde satanistiske beskeder, hvis man spiller det baglæns, og det er et nummer, guitaristen Jimmy Page arbejdede på allerede under Led Zeppelins 3. album Led Zeppelin III. Han færdiggjorde den til deres 4. album.

Eksterne henvisninger 
 

Sange fra 1971
Led Zeppelin-sange
Rocksange
Carl Simony

Carl Frederik Simony (født 28. april 1806, død 30. november 1872) var en dansk embedsmand og politiker. Han var uddannet jurist og bogholder; Gjorde embedsmandskarriere i indenrigsministeriet og valgtes til landstinget i 1849, hvor han sad til 1866. Fra 1858-1866 sad han også i rigsrådet. Han var nationalliberal og medstifter af Femtejuniforeningen.

Han var kultusminister i 1853 under ministeriet Bluhme I, men trådte tilbage i april 1853, da ministeriet Ørsted antog en mere udpræget konservativ karakter og kom i modsætning til rigsdagen. Da ministeriet Bang dannedes december 1854, indtrådte Simony, som imidlertid havde været departementschef i indenrigsministeriet, deri som justitsminister, hvormed han i kortere tidsrum forbandt porteføljerne for Kongerigets indenrigsministerium og ministeriet for de fælles indre anliggender. Han trådte tilbage sammen med C.C. Hall i december
1859 og blev kort efter amtmand over Københavns amt og Stiftamtmand for Sjællands stift, hvilken stilling han beholdt resten af sit liv. Fra 1866 ophørte han at være medlem af landstinget og deltog derefter ikke aktivt i det politiske Liv. — Simony var en fremragende dygtig embedsmand og administrator, medens han som politiker ikke spillede nogen fremtrædende rolle.

I januar 1864 var han kortvarigt minister for Slesvig i D.G. Monrads regering.

Han var amtmand i Københavns Amt 1860-72.

Referencer

Eksterne henvisninger 
 

Justitsministre fra Danmark
Indenrigsministre fra Danmark
Kultusministre fra Danmark
Amtmænd fra Danmark
Landstingsmedlemmer i 1840'erne
Landstingsmedlemmer i 1850'erne
Landstingsmedlemmer i 1860'erne
Ministre for Slesvig fra Danmark
Frimurere fra Danmark
Medlemmer af Rigsrådet (1855-1866)
Kommandører af 1. grad af Dannebrog
Politikere fra De Nationalliberale
Personer i Dansk Biografisk Leksikon
Sébastien Tellier

Sébastien Tellier (Le Plessis-Bouchard, 22. februar, 1975) er en fransk sanger og musiker, bedst kendt internationalt som Frankrigs repræsentant ved Eurovision Song Contest 2008.

Biografi 
Sébastien Tellier har skrevet musik til filmen Lost in Translation, hvor nummeret Fantino optræder. I 2004 skrev han soundtracket til filmen Narco. Han spiller selv på alle instrumenter og synger for det meste på engelsk. Guy-Manuel de Homem-Christo fra Daft Punk har produceret Telliers seneste cd, Sexuality.

Eurovision Song Contest 2008 
I 2008 optrådte Tellier med sangen Divine for Frankrig.

Eksterne henvisninger 

 

Musikere fra Frankrig
Deltagere ved Eurovision Song Contest 2008
Frankrigs Eurovision Song Contest-deltagere
Dean Ashton

Dean Asthon (født 24. november 1983) er en tidligere engelsk fodboldspiller (angriber). Han nåede én landskamp for England.

Ashton begyndte i 2000 som 16-årig sin professionelle karriere i Crewe Alexandra, som spillede i The Championship. Han fik sin debut, da han blev indskiftet i en kamp mod Gillingham. Efter fem år i klubben skiftede han til Norwich City i Premier League. Her spillede Ashton i et år, før han i 2006 blev købt af West Ham United.

Ashton vandt ni kampe med det engelske U/21-landshold og scorede fire mål. I august 2006 blev han for første gang indkaldt til Englands landshold til en venskabskamp mod Grækenland. Dette blev dog forpurret, da han under træningen brækkede sin ene ankel efter en tackling fra Shaun Wright-Phillips, hvilket bedtød, at han var ude af topfodbold i næsten et år. Han fik comeback i Premier League i august 2007, og i sæsonen 2007-08 scorede han 11 mål for West Ham United. Han spillede sin enlige landskamp 1. juni 2008 i et opgør mod Trinidad og Tobago.

Ashton røg igen på skadeslisten i starten af 2008-09 sæsonen, og forblev skadet indtil, han annoncerede, han stoppede karrieren den 11. december, 2009

Referencer

Eksterne henvisninger 

 Spillerprofil på whufc.com 

Fodboldspillere fra West Ham United F.C.
Fodboldspillere fra Norwich City F.C.
Fodboldspillere fra Crewe Alexandra F.C.
Fodboldspillere fra England
Personer fra Swindon
Serov

Serov (, ) er en by i Sverdlovsk oblast i Urals føderale distrikt i Den Russiske Føderation. Byen ligger cirka 350 km fra Jekaterinburg og har  indbyggere. Byen ligger for den østlige fod af Uralbjergene ved Kakvafloden.

Referencer

Eksterne henvisninger 

 Serovs hjemmeside

Byer i Sverdlovsk oblast
Sune Berg Hansen

Sune Berg Hansen (født 21. april 1971) er en dansk skakspiller. 

Hansen blev stormester i 1998 og er 7-dobbelt danmarksmester i skak i 2002, 2005, 2006, 2007, 2009, 2012 og 2015. Berg Hansen var landstræner i skak fra 2019-2022.

Sune Berg Hansen bor i København, hvor han blandt andet er beskæftiget som journalist og pokerspiller. Han har sammen med Laust Kehlet selskabet KH-Online, som han arbejder i til daglig; firmaet opererer inden for online marketing. Han har studeret cand.polit., og han har desuden investeret en del penge i aktier.

Referencer

Eksterne henvisninger 

 
 Pokerbloggen om Sune Berg Hansen (Politiken) 
 Sune Berg Hansens blog on coinflip.com  (på engelsk)
 Sune Berg Hansens blog på Texaspoker.dk 

Skakspillere fra Danmark
Skakstormestre fra Danmark
Alumni fra Københavns Universitet
Pokerspillere fra Danmark
Danmarksmestre i skak
Degenereret stof

Degenereret stof er en betegnelse for en bestemt kvantefysisk tilstandsform.

Et stof kaldes degenereret, når dets bestanddele, befinder sig i deres lavest mulige energiniveauer. Betegnelsen beskrev oprindeligt atomer, hvor elektronerne befandt sig i deres laveste mulige energiniveauer, men er siden udvidet til også at omfatte andre partikler, typisk neutroner.

Elektroner i degenereret stof
Dette forstås bedst ved at anskue det enkleste af alle atomer: 1/1H, i visse forbindelser betegnet HI (hvor I = romertal 1), og populært kaldet elektrisk neutral Brint eller blot Brint, består af netop 1 proton i atomkernen og 1 elektron som (iflg. kvanteteorien) befinder sig et ubestemt sted nær kernen. Protonen er positivt elektrisk ladet, og elektronen er negativt elektrisk ladet. Når denne elektron befinder sig i laveste energiniveau (1. orbital, n = 1), har den en energi på ca. -13,6 eV (elektronvolt).

Hvis elektronen tilføres tilstrækkelig energi, f.eks. ved at blive ramt af en partikel som f.eks. et foton, eller ved at atomet støder sammen med et andet atom, og hændelsen tilfører elektronen et minimum af +10,3 eV, skifter den til et højere energiniveau, og atomet er ikke længere degenereret.

Vigtige egenskaber
Degenereret stof har den specielle egenskab, at det ikke kan komprimeres yderligere, idet der ikke er flere ledige kvantetilstande med lavere energi. I tilfældet med degenererede elektroner, kan man opfatte det på den måde, at elektronerne befinder sig så tæt på atomkernen, som de overhovedet kan komme. 

Neutronstjerner formodes at bestå af degenererede neutroner. Her er neutroner sammenpresset så tæt, at de forhindrer et yderligere kollaps af stjernen til et sort hul. Som for degenererede elektroner omkring en atomkerne, skyldes denne "stivhed" at neutronerne ikke har nogle ledige kvantetilstande med lavere energi.

Referencer 

Kvantemekanik
Energiniveau

I forbindelse med atomer er energiniveau betegnelse for den "bane" (orbital)- gennemsnitlige afstand fra atomkernen, en given elektron befinder sig i.

Heisenbergs ubestemthedsrelationer fortæller os, at vi ikke kan bestemme en partikels præcise position, hvis den bevæger sig. En elektron befinder sig i et bestemt energiniveau et omtrentligt sted indenfor "en sky dannet af en enkelt elektron".

Elektronens afstand fra atomkernen er bestemt af dens elektriske ladning. Elektronens ladning (altid negativ) måles i eV (elektronvolt).

Kvantemekanik
Special Delivery

Special Delivery er en Disney Movie med Brenda Song fra Zack og Codys Søde Hotelliv.

Eksterne Henvisninger 

Film fra Disney
Lene Thomsen

Lene Thomsen (født 26. maj 1983 i Haderslev) er en dansk håndboldspiller, der i perioden 2005-2008 har spillet i Viborg HK og med dem blandt andet vundet DM guld i 2006 og 2008 samt Champions League i 2006.

Karriere 
Lene Thomsen begyndte at spille håndbold som 7-årig i Næsset IF. Sit gennembrud fik hun i KIF Vejen, og hun blev her udtaget til landsholdet, hvor hun fik debut 26. november 2003. Også Viborg fik øjnene op for den hårdt skydende back, men hun fik ikke helt den succes i klubben, som hun nok havde håbet, idet hun kom til at stå i skyggen af spillere som Rikke Skov og Bojana Popovic. Derfor valgte hun at skifte at skifte til Frederikshavn FOX Team Nord i sommerpausen 2008.

Knæskade 
Den 16. september 2008 fik hun en alvorlig knæskade under et træningspas, hvor hendes knæskal kom ud af led og hun måtte køres med ambulance på Hjørring Sygehus. Dette kom til at betyde et karrierestop i en alder af 27 år.

Landsholdskarriere 
Thomsen har spillet 47 A-landsholdskampe og scoret 77 mål (pr. 2008). Hun har desuden spillet 32 U-landsholdskampe (90 mål) og 9 Y-landsholdskampe (24 mål).

Referncer

Eksterne henvsinger 
 Spillerinfo 

Håndboldspillere fra Danmark
Håndboldspillere fra Kolding IF
Håndboldspillere fra Viborg HK
ASFiNAG

ASFiNAG (Autobahnen- und Schnellstraßen- Finanzierungs- Aktiengesellschaft) er et infrastrukturselskab i Østrig, der er ejet af den østrigske stat. Selskabets opgave er at planlægge, finansiere, bygge, vedligeholde og drive det østrigske motorvejsnet, der har en samlet længde på over 2.000 kilometer. Derudover står selskabet for opkrævning af afgifter på motorveje og strækninger med en særlig afgift. Selskabet administrerer den såkaldte Vignette, der er et mærkat, der påklistres forruden i bilen som tegn på, at der er betalt afgift.

Medarbejdere og indtjening 
I 2007 beskæftigede koncernen i alt 2.646 medarbejdere, og havde indtægter på 1,425 mia. Euro fra vejafgiftssystemet fordelt på:

 322 mio. Euro fra salg af mærkater (Vignette)
 119 mio. Euro fra strækningsafgifter
 984 mio. Euro fra lastvogns kørselsafgifter

Veje i Østrig
Bygge-, konstruktions- og anlægsvirksomheder fra Østrig
Metro International

Metro International S.A. er en svenskejet medievirksomhed med base i Luxembourg og egentligt hovedsæde i London, som udgiver gratisaviserne Metro i omkring 100 storbyer i 20 lande i Europa, Nord- og Sydamerika og Asien. Dagligt læses aviserne af 20 mio. Administrerende direktør har været danskeren Per Mikael Jensen.
 
Metro International blev grundlagt af Pelle Andersson som et datterselskab af Modern Times Group, der også ejer Viasat. Den første avis, Metro Stockholm, udkom 13. februar 1995 og blev distribueret i Stockholms Tunnelbana. I dag ejes Metro International af Kinnevik og er noteret på Stockholmsbörsen.

Metro-udgaver efter region

Amerika 
 Brasilien (i store byer som eks. Belo Horizonte, Rio de Janeiro, Santos, Sao Paulo og Brasília)

 Chile (i store byer som eks. Concepción, Rancagua, Santiago, Talcahuano Valparaíso)
 Colombia (i Bogota)
 Ecuador (i Guayaquil og Quito)
 Mexico (i Guadalajara, Mexico City (siden 18. maj 2006, oplagstal 130.000) og Monterrey)
 Guatemala: (i Guatemala City
 Peru (i Lima)
 Puerto Rico (i San Juan)
 USA (i Boston, New York og Philadelphia)

Asien 
 Hong Kong
 Seoul
 Busan

Australien 
 Sydney

Europa 

 Danmark: Øst (Sjælland) og Vest (Fyn og Jylland). Samlet oplagstal: 220.000
 Finland
 Georgien
 Nederlandene

 Portugal

 Spanien
 Sverige
 Ungarn

Noter

Eksterne henvisninger 
 Metro Internationals hjemmeside

Medievirksomheder fra Sverige
Kinnevik
Stockholmsbörsen

Stockholmsbörsen (eng.: Stockholm Stock Exchange) er en fondsbørs placeret i Stockholm, Sverige.

Stockholmsbörsen blev grundlagt i 1863 og er centrum for værdipapirhandel i Norden. Den blev opkøbt af OMX (i dag NASDAQ OMX) i 1998 og børsens aktiviteter blev i 2003 lagt sammen med Helsingforsbörsens.

De 30 mest handlede aktier indgår i aktieindekset OMX Stockholm 30. I alt er omkring 300 aktier noteret på børsen.

Eksterne henvisninger 
Stockholmsbörsens hjemmeside

Børser
Etableret i 1863
Børsen
NASDAQ OMX
Sveriges økonomi